  Майя Бывальцева Биатлонъя «Ижевская винтовка» ӵошатсконъёс дыръя Демидов нимо спортъя огъетэ дунтэк микроавтобусъёс ветлозы. Со сярысь ивортэ Удмуртиысь спортъя министерстволэн пресс-службаез. Ӵошатсконъёслэн нырысетӥ нуналазы, 17-тӥ толсуре, кык эстафетаос ортчозы — воргоронъёслэн (11 часысен) но егит пиослэн (13 час 15 минутысен). «Малахит» дугдылонниысен автобусъёс кошкозы — 09:30, 09:45, 12:30, 12:45. Берен каре потон дырзы — 12:00, 12:15, 14:30 но 15:00. Сюрес вылын 20 минут ортчоз. 20-тиысен22-тӥ толсурозь нимаз бызьылонъёс но спринт луозы (кутсконэз 11 часын), «Малахит» дорысь автобусъёс потозы 10 час 30 минутэ, спортъя огъетысь — 12 час 30 минутэ. Берпуметӥ нуналаз, 23-тӥ толсуре, спринтэз учкыны карысь потыны луоз 9 час 30 минутэ но 9 час 45 минутэ, берен бертыны — 12 час 30 минутэ но 13 часэ. Тодэ вайытом, «Ижевская винтовка» 17–23 толсуре ортчоз. Ӵошатсконъёсы воргоронъёс но егит пиос пыриськозы, оглом 250 пала спортсменъёс, тренеръёс, сервисменъёс вуозы. Тегъёс: Спорт Ижкар Биатлон Транспорт Удмуртия Ижевскаявинтовка  